Bernard Katz

Sir Bernard Katz (Leipzig, 1911ko martxoaren 26a - Londres, 2003ko apirilaren 20a) Alemanian jaioa britainiar sendagile eta biofisikaria izan zen. Nerbioen fisiologian egindako lanagatik da ezaguna. 1970eko Medikuntzako Nobel Saria irabazi zuen Julius Axelrod eta Ulf von Eulerrekin batera.

Alemanian jaio zen, Errusiatik etorritako familia judu batean. Medikuntza ikasi zuen Leipzigeko Unibertsitatean eta Britainia Handira ihes egin zuen 1935ean. Sydneyn ikasketak zabaldu zituen John Carew Ecclesekin. 1941ean britainiar nazionalitatea lortu zuen eta 1942an Australiako Aire Armadara batu zen. Bigarren Mundu Gerran, Ozeano Bareko frontean radar ofiziala izan zen.

Ingalaterrara itzuli zenean, Alan Hodgkin eta Andrew Huxleyrekin lan egin zuen eta University College Londoneko irakaslea izan zen.

Sinapsiei buruz ikertu zuen. 1950eko hamarkadan azetilkolina ikasi zuen. Bere lanak organofosfatoen eta organokloradoen azterketan eragina izan zuen.

Kategoria:Saxoniarrak
Kategoria:Medikuntzako Nobel Saridunak
Kategoria:Alemaniako juduak
Kategoria:Knights Bachelor
Kategoria:Copley Domina
Kategoria:Royal Societyko kideak